Ar saviad a vez trec'h en un ekonomiezh diazezet war berc'henniezh prevez ar c'hevala a vez aroueziet gant div bennaenn : da gentañ, an araezioù produiñ (ar c'hevala) a vez dindan biaou prevez hag ar biaouerien o implij diouzh o c'hoant ; da eil, frank eo ar gevrat  labour. Evel-just n'eus ket eus ur gevredigezh kevalaour glan a seurt-se. Dav eo menegiñ dreist pep tra eo deuet a-benn ar vicherourien, goude stourmoù politikel hir ha garv, da gaout evit lod anezho un doare "kevrat labour frank" gwelloc'h. Hogen, pa seller outi en he fezh, n'eo ket disheñvel-tre an ekonomiezh a-vremañ diouzh ar gevalaouriezh "c'hlan".